એક ઉદ્યોગપતિએ તેમના કારખાનાનું પ્રવેશદ્વાર તોડીને બીજું પ્રવેશદ્વાર મુકાવ્યું. તેમની પોતાની ઓફિસમાં ટેબલ અને ખુરશીની દિશા બદલી નાખી. પોતાના બંગલાના પ્રવેશદ્વારમાં પણ હજારો રૂપિયા ખર્ચીને ફેરફાર કરાવી નાખ્યો. શયનખંડમાં પલંગની દિશા ફેરવી નાખી. ભીંત પર ટીંગાડેલી ભગવાનની છબીઓની સ્થિતિમાં પણ ફેરફાર કરી નાખ્યો. આવા બધા ફેરફારો કરવાનું કારણ? કારણ એટલું જ કે ઉદ્યોગપતિના વાસ્તુશાસ્ત્રીએ તેમને આ મુજબની સલાહ આપી હતી.